1. 'उद्या निवडणुका घेतल्या तर मोदी 400पेक्षा जास्त जागा जिंकतील' - चंद्रकांत पाटील

'पंतप्रधान मोदींना बदनाम करण्याचं षड्यंत्र रचण्यात येत असून उद्या निवडणुका घेतल्या तर मोदींना 400 पेक्षा जागा मिळतील,' असा विश्वास भाजप नेते चंद्रकांत पाटील यांनी व्यक्त केलाय. 

देवेंद्र फडणवीसांच्या उपस्थितीत मंगळवारी (18 मे) भाजपची मराठा आरक्षणविषयक बैठक झाली. या बैठकीनंतर चंद्रकांत पाटील पत्रकारांशी बोलत होते. 

यावेळी त्यांना काँग्रेसचं 'कथित' टूल किट आणि राहुल गांधी पंतप्रधान मोदी यांच्यावर करत असलेल्या टीकेबाबत प्रश्न विचारण्यात आलाय. त्यावेळी त्यांनी मोदी यांच्या विजयाबद्दल विश्वास व्यक्त केला. 

पाटील यांनी मराठा आरक्षणावरही भाष्य केलं. 

राज्य सरकार मराठा समाजाची दिशाभूल करत आहे, मराठा समाज रस्त्यावर उतरेल म्हणून लॉकडाऊन वाढवण्यात येत असल्याचं पाटील यांनी म्हटलंय. 

TV9 मराठीने याविषयीचं वृत्त दिलं आहे.

2. ग्रामीण भागातली बेरोजगारी दुप्पटीने वाढली- CMIE चा अहवाल 

लॉकडाऊन आणि ग्रामीण भागात वाढलेला कोरोना संसर्ग याचा परिणाम ग्रामीण अर्थव्यवस्थेवर झालेला दिसतोय. 

9 मेच्या आठवड्यामध्ये ग्रामीण भागातल्या बेरोजगारीचा दर 7.29 टक्के होता. 16मेच्या आठवड्यामध्ये बेरोजगारीचा हा दर वाढून 14.34 टक्के झाल्याचं सेंटर फॉर मॉनिटरिंग इंडियन इकॉनॉमी (CMIE)च्या पाहणीत आढळल्याचं वृत्त मिंटने दिलंय. 

गेल्या 50 आठवड्यांतला हा सर्वात चढा बेरोजगारीचा दर आहे. गेल्या वर्षीच्या जून महिन्यात ग्रामीण बेरोजगारीचा दर इतका मोठा होता.

यासोबतच शहरी बेरोजगारीतही गेल्या आठवड्याच्या तुलनेत 3 टक्क्यांनी वाढ झाली असून शहरी बेरोजगारीचा दर 14.71 टक्के झाला असल्याचं या पाहणीत आढळलंय. 

3. पंतप्रधान मोदी करणार गुजरातची हवाई पाहणी

तौक्ते चक्रीवादळामुळे झालेल्या नुकसानाची पाहणी करण्यासाठी पंतप्रधान नरेंद्र मोदी आज (19 मे) गुजरातचा दौरा करणार आहेत. 

या हवाई दौऱ्यामध्ये ते गुजरात आणि दीवमध्ये वादळामुळे झालेल्या नुकसानाची पाहणी करतील. 

या हवाई पाहणीसाठी पंतप्रधान सकाळी साडेनऊ वाजता दिल्लीहून निघणार असल्याचं वृत्त झी 24 तासने दिलंय. 

तौक्ते चक्रीवादळामुळे गुजरात आणि महाराष्ट्रात मोठं नुकसान झालंय. महाराष्ट्राच्या किनारपट्टीजवळून हे वादळ गुजरातच्या किनारपट्टीला धडकलं. गुजरातच्या किनारपट्टी भागात ताशी 185 किलोमीटर वेगाने वारे वाहत होते. 

गुजरातमध्ये या... \n\nवरील लेखासाठी मला एक चांगले शीर्षक द्या.
चंद्रकांत पाटील : 'उद्या निवडणुका घेतल्या तर मोदी 400पेक्षा जास्त जागा जिंकतील' #5मोठ्या बातम्या